
ŠEVA KOJA PJEVA 


Bio jednom jedan čovjek koji je imao tri kćeri, koje je 
mnogo volio. Prije nego što krenu na jedno duže putovanje, 
čovjek upita djevojke kakav bi poklon htjele. 


— Moja najveća želja jest da imam biser — reče naj- 


starija. 
— Voljela bih imati lijep dijamant — dometne druga. 
Dođe red na treću djevojku, koju je otac najviše volio. 
— Oče — reče ona. Ja bih htjela ševu koja pjeva. 


— ispunit ću svakoj želju — obeća čovjek. 

Poljubi djevojke i krene na put. Kad je došlo vrijeme da 
se vrati kući, u jednome dućanu u gradu nađe i dijamant i bi- 
ser, ali bijaše na sto muka zbog želje svoje najmlađe kćeri. 

Nezadovoljan, on ruku praznih za svoju ljubimicu kre- 
ne kući. Put ga navede na gustu šumu, sred koje se uzdiza- 


še raskošan dvorac, od bijela mramora. Pored dvorca raslo 
je tanko i visoko drvo, medu čijim granama čovjek otkri ševu 
koja je pjevala i skakutala, baš onakvu kakvu je tražila njego- 
va mjezimica! 

— Kakva sreća! — zadovoljno reče. — Reklo bi se da 
je ovdje, da bih je ja odnio! 

Pozva slugu da se popne na drvo i da uhvati pticu, ali 
kada se približiše drvetu, iznenadi ih lav koji se odnekud 
stvori i poče tako snažno da riče da se sve treslo kao za jaka 


potresa. 

— Rastrgnut ću onoga tko pokuša da ukrade moju 
raspjevanu ševu! — bijesno zareži. 

— Oprosti — reče čovjek. — Nisam znao da je ševa 


tvoja. Da bih ispravio grešku, spreman sam ti platiti koliko 
tražiš, ali te preklinjem da me ne rastrgneš. 

— Ništa ne može da te spasi — zareža lav. — Pustiću 
te živa samo ako obećaš da ćeš mi dati ono na što prvo nai- 
deš kada se budeš vratio kući. Ako to učiniš, čak ću ti dati 
pticu da je odneseš kćeri. 


* 
x 
X 


— Ne mogu obećati tako nešto — reče čovjek. — Ne- 
ka od mojih kćeri bi mogla da mi pođe u susret. Čak bi to 
mogla biti moja najmlađa kćer, koja me toliko voli. Onda bih 
morao da ti je dam. 

Tada upade sluga; uplašen zlom srećom gospodare- 
vom, poboja se i za se pa prosikta: 

— Gospodaru, može se dogoditi da prvo sretnete psa 
ili mačku! Možda vrijedi pokušati... 

Tako ga sluga navrne na svoju; čovjek uze pticu i obe- 
ća lavu da će mu dati prvo na što bude naišao kada se bude 
vratio kući. 

Kada stiže blizu imanja, silno se rastuži kada opazi da 
mu upravo najmlađa kćer veselo trči u susret. Djevojka za- 
grli i poljubi oca presretna što se vratio, a onda ugleda da joj 
nosi ševu. | 

— Jao, kćeri moja! — zajeca otac. — Preskupo sam 
platio ovu pticu; zbog nje sam morao obećati da ću te dati 
lavu, koji će te zacijelo rastrgnuti čim te ugleda. 

Onda ispriča kćeri što mu se sve bilo desilo, zake 

je da ne ide k lavu. | 
Djevojka ozbiljno slušaše priču, a onda utješi oca, go- 

voreći: 


— Obećanje se uvijek mora ispuniti, oče. Ići ću, ali vje- 


rujem da ću se uspjeti vratiti živa i zdrava. 

Slijedećega jutra djevojka se oprosti od svojih, a onda 
zatraži da joj pokažu put kroz šumu i hrabro se uputi njime. 

Lav, koji je živio blizu veličanstvena dvorca, bijaše za- 
pravo začarani princ: danju bijaše izgledom životinja, kao i 
sve sluge u dvorcu, ali je noću dobivao svoj ljudski izgled 
pristala i prijatna mlaca. 

Kada stiže na njegov posjed, djevojka bude ljubazno 
dočekana i odvedena do dvorca, gdje je ostaviše da se od- 
mori. Čim zanoća nađe se u društvu mladića koji odmah za- 
robi njezino srce. 

Slijedećega dana, dvoje mladih se vjenča: noću bijahu 
budni, a spavahu danju; i tako prođe dosta vremena. 

Jednoga dana, princ reče svojoj mladoj supruzi: 

— Saznao sam da se sutra udaje tvoja najstarija ses- 
tra; ako želiš na svadbu, moji lavovi će te otpratiti sa zado- 
voljstvom. 

Djevojku ta vijest vrlo obradova i ona prihvati prijedlog. 


— Moj otac misli da sam mrtva; obradovat će se kad 


me vidi živu i zdravu, a i sestara sam se uželjela — 


reče. 


Kod kuće svi bijahu presretni što je vide i svi zaplakaše 
od uzbuđenja, jer su vjerovali da je odavno mrtva. Ona im is- 
priča kako joj je muž dobar i pristala izgleda i kako sretno ži- 
ve. Ostade kod obitelji dok je trajala svadba sestrina, a po- 
tom se vrati u šumu. 

Nakon nekog vremena udade se i druga njezina ses- 
tra, pa najmladu sestru ponovo pozovu na svadbu. 

— Ovaj put neću sama — reče mužu. — Ideš i ti. 

— Znaš da bih ti rado ispunio svaku želju — otpovrne 
muž. — Ali, to što tražiš može biti kobno za me. Ako me uh- 

svi prozori i vrata, tako da svjetlo ne može u unutrašnjost 
sobe u kojoj je njezin muž boravio za dana. Ali, djevojka nije 
znala za sitnu pukotinu na vratima i tako je jedan zrak svjet- 
losti prošao kroz tu rupicu i pao pravo na princa, koji se od- 
mah pretvori u bijela goluba. 

Kad se djevojka vrati u sobu, vidje tek bijela goluba i 
odmah se domisli svome jadu. Onda ptica reče: 

— Morat ću letjeti po svijetu sedam godina. Poslije 
svakoga sedmog koraka pustit ću po kap krvi i po jedno pe- 
ro, da bi ti mogla pratiti moj put. Ako to budeš uspjela do 
kraja, imat ćeš priliku da me spasiš. 

To reče, podiže se i odleti. Djevojka ga je pratila pogle- 
dom i doista vidje: svakih sedam koraka pade po kap krvi i 
po jedno bijelo pero da joj pokažu put. Tako je djevojka ho- 
dala i pratila goluba bijelim svijetom ne osvrćući se i gotovo 


se ne odmarajući: pomisao da bi mogla spasiti supruga da- 
vala joj je snagu da izdrži umor i nedaće. 

Prošao dan, prošla godina, a onda prođe i sedam godi- 
na. 

Djevojka bijaše sretna: blizu bijaše kraj iskušenja, miš- 
ljaše. Ali, jednoga jutra, dok se spremala da kao i obično 
krene dalje, prestadoše da padaju i kapi krvi i bijela pera. 

— Što sada? Kako da nađem svoga dragog? — pitaše 
samu sebe. 


Onda joj pade na pamet da pođe Suncu. I reče kralju 
svih zvijezda: 

— Ti, koji svojim zracima možeš i do najskrovitijih ku- 
taka i do najviših vrhova, jesi li vidio bijela goluba? 

— Ne, nisam ga vidio — odgovori Sunce. Ali, poklonit 
ću ti kutijicu koja ti može biti od koristi. Smiješ je otvoriti sa- 
mo u krajnjoj nuždi. 

Djevojka se zahvali i nastavi put sve dok se ne smrknu 
i dok ne izađe Mjesec. Onda se djevojka obrati njemu pa re- 

— Ti, koji svijetliš po cijelu noć i obasjavaš šume i pu- 
tove, jesi li vidio bijela goluba? 


— Ne — odgovori Mjesec, — nisam. Ali, poklanjam ti 


*&k 
kx ovo jaje. Razbij ga samo ako budeš u velikoj žurbi. 
XA Djevojka zahvali Mjesecu i krene dalje. Domalo zapuše 
svjež noćni povjetarac. Djevojka upita: 


X ram 


— Vidje li bijela goluba, ti koji pušeš ponad visokih 
krošnji drveća i koji češljaš najgušću šumu? | | 

— Ne vidjeh bijela goluba, ali pitat ću moje drugove, 
ostala tri vjetra. Možda ga oni vidješe — odgovori vjetar. 

Onda stigoše Zapadni i Istočni vjetar, djevojka ih upita 
isto, ali nijedan ne bijaše vidio bijela goluba. Onda dođe 
Podnevni vjetar, koji reče: 

— Ja sam vidio bijela goluba, koga tražiš. Odletio je do | 
Crvena mora, i ondje se ponovno pretvorio u lava, pošto je 
isteklo sedam predviđenih godina. Sada se bori sa zmajem, 
a taj zmaj je zapravo začarana princeza. 

Onda je ovako svjetovaše: 

— Idi onamo. Na desnoj obali toga mora je visok guš- 
tik; izbroj pruće i uberi jedanaestu šibu. Ali pazi, samo ako 
njome udariš zmaja, možeš postići da ga lav nadvlada. Tada 
će prestati začaranost tvoga supruga i najzad će ponovno 
uzeti ljudski lik. Zatim pogledaj oko sebi i vidjet ćeš grifona: 
koji ondje živi. Ti i tvoj muž treba da se popnete na nji on će 
vas odnijeti do kuće, leteći preko mora. Evo, dat ću ti orah 


Koji trebaš baciti kada budete nasred oceana. Od njega će 
izrasti drvo gdje će ptica počinuti. Ako to ne učini, ponestat 
će joj snage i neće vas moći odnijeti do druge obale, nego 
će vas ispustiti nasred oceana. 

Djevojka zahvali prijatelju i krene na dug put do Crvena 
mora. Već je svitalo i bila je umorna; poželi malo sna, ali uta- 
man: trebalo je spasiti princa od začaranosti i osloboditi ga 
zauvijek. 

Najzad stiže na obalu Crvena mora i nađe sve onako 
kako joj bijaše opisao noćni povjetarac. Otrči do desne oba- 
le i nađe pruće koje je raslo pored vode ; izbroji polako da se 
ne zabuni i stiže do jedanaeste šibe. Odlomi je i otrči do 
mjesta gdje se lav borio sa zmajem, koga onda žvrkne pru- 
tom. Lav pobijedi strašnu neman, pa onda i zmaj i lav povra- 
tiše svoj ljudski izgled. 

Čim princeza začarana u zmaja vidje da je oslobođena, 
uze za ruku princa, koji bijaše izgubio pamćenje, pope se s 
njim na grifona i oni u času uzlete i izgube se u daljini. 

Djevojka ostade sama, napuštena u tuđoj, nepoznatoj 
zemlji. Spopade je velika Žalost i ona obeshrabrena poče da 
plače. 


— Zar sve što sam činila 
sedam godina ne služi niče- 
mu? — reče gorko. — Zar 
sam ponovno izgubila muža? 
Zar za me sreće neće biti? 

A onda se sabere i ne- 
kako smiri. 

— Nema druge, tražit ću 
ga dok ga ne nađem — reče 
tvrda u odluci. 

| tako ponovno krene na 
put; idući kroz mnoga sela i 
gradove, stiže najzad do dvor- 
ca, gdje nevoljna doznade da 


se priprema veliko svadbeno slavlje njezina muža i neke dru- 
ge princeze! 

Onda pomisli: 

— Sunce mi je poklonilo kutiju, koju mogu upotrijebiti 
u slučaju velike nužde. Mislim da je taj tren došao, pošto ne 
mogu biti tužnija i nesretnija nego jesam! 


Das Otvori kutiju, i vidje da je u njoj prelijepa haljina, bojom 
nalik zlatu i tako sjajna kao da je od sunčevih zraka. 

Djevojka obuče haljinu i uđe u dvorac. Pri svakome ko- 

raku haljina je tako sjala u svim duginim bojama, da je izgle- 

dalo da samo sunce korača u njoj. Ljudi u dvorcu su se ok- 

retali da je vide, čak je i sama buduća nevjesta bila očarana 

ljepotom haljine i poželjela da je nabavi za dan vjenčanja. 
Stoga upita da li se haljina prodaje. 

— Ne za novac — odgovori ona, — nego za krv i me- 
SO. 

— Što znače te riječi? — princeza će radoznalo. 

Djevojka joj odgovori: 


— To znači da treba da me pustiš da jednu noć spa- 
Vam u istoj sobi u kojoj spava mladoženja. Samo tako mo- 
žeš dobiti ovu haljinu. 

Nevjesta najprije odbi, ali želja za lijepom haljinom bila 
je tako velika, da na kraju pristade. Jednome slugi naredi da 
mladoženji dade jako uspavljujuće sredstvo. Kada je princ 
već bio spavao dubokim snom, uvedoše nepoznatu djevojku 
u njegovu sobu, kao što je bilo dogovoreno. 

Mlada žena sjede pored uzglavlja i poče da govori spa- 
vaču: 

— Mužu moj, pratila sam te sedam godina dok si bio 
golub; popeh se do Sunca i Mjeseca da pitam za te; tražih 
pomoć i od vjetrova da bih saznala gdje si, pomogonh ti u 
borbi protiv zmaja, zar ćeš me sada zaboraviti? 

Princ spavaše tako dubokim snom da nije mogao čuti 
prijekornih riječi svoje supruge. 

Slijedećega jutra ispratiše je iz dvorca: lijepa haljina bi- 
la je predana, a u zamjenu za nju nije dobiveno ništa. Ni kra- 
ja nesreći kad nesretna vidje kako propade i kutija koju joj 


Sunce bijaše poklonilo; mlada žena sjede na nekoj livadi bli- 
zu dvorca i gorko zaplaka. 

Iznenada sjeti se jajeta koje joj bijaše dao Mjesec. Žur- 
no ga potraži i blago udari u želji da ga razbije. | gle čuda! 
Izađe koka sa dvanaest pilića, svi zlatni i tako nježni i krhki 
da bijaše milina i pogledati ih! 

Djevojka ustade sa zemlje i odvede koku s pilićima do 
nadomak dvorca; ostavi ih da trčkaraju sve dok ih princeza 
ne ugleda s prozora svoje sobe. Što drugo, poželi da dobije 
i ove divne životinje. Siđe i, kao i prošli put, upita djevojku da 
li ih prodaje. 

— Ne za novac, ponovno će djevojka — nego za me- 
so i krv. Morate me opet pustiti u sobu vašeg zaručnika ako 
Želite da vam ih dam. 

Nevjesta pristade, misleći da se pogodba isplati kao i 
prošli put. | tako pade noć. Ali, princu se učini da je prošle 


noći kroza san čuo neko čudno mrmljanje, pa se požali slu- 
gi, a ovaj će: | 

— Doista, gospodaru, tvrdo ste spavali; vaša zaručni- 
ca je naredila da vam dadem jako sredstvo za spavanje, po- 
što je jedna nepoznata djevojka tražila da provede noć u va- 
šoj sobi. Večeras će se priča ponoviti, a ja bih vam opet tre- 
bao dati isto uspavljujuće sredstvo — odgovori sluga. 

Onda princ naredi: 

— Napitak ćemo proliti, a ja ću se praviti da spavam. 
Gorim od znatiželje da vidim tko je lijepa neznanka. 

Kad se već činilo da princ sniva snom pravednika, uve- 
doše njegovu ženu u sobu. Ona opet sjede kraj njegova uz- 


glavlja i poče da priča o tome što je sve učinila za nj, kroz 
kakve je sve bure i oluje prošla i kako joj je ljubav pomogla 
da sve izdrži; najposlije, kako je nakon niza uzastopnih gubi- 
taka uslijedio besmislen kraj i njegov zaborav. 

Princ prepozna glas svoje supruge i uspravi se u kre- 


vetu te reče: 


— Ti si zapravo sada razbila čaroliju, a ne onda kad si 
pomogla da pobijedim zmaja! | princeza-strankinja dijelom je 
čarolije: učinila je, doduše, da zaboravim tebe, moju pravu 
ljubav, ali sada kad su čari nestale, moj um je slobodan, mo- 
je srce je tvoje, ti si jedina koju volim. 

Ne treba ni govoriti kako su ove riječi vratile život onoj 
Koja je vjerovala da je izgubila ljubav svoga muža zauvijek. 

Svitalo je, a u dvorcu je još bilo pusto. Dvoje supružni- 
ka iskoristiše zgodu — iskradoše se iz dvorca i potražiše 
grifona, koji drijemaše na morskoj obali. 

Popeše se na nj i ptica odmah poletje, noseći ih preko 
Crvena mora na drugu obalu. pr 


Kad su bili na po puta, djevojka ispusti orah i odmah iz- 
raste razgranato stablo, u čijoj krošnji grifon otpočine. 

Potom nastavi put i odnese ih uprav do kuće, gdje su 
najzad mogli uživati u ljubavi koju tako teško stekoše! 


TAJNI BAL 


Bio jednom jedan kralj, koji je imao dvanaest kćeri. 
Sve bijahu lijepe; kad bi ih čovjek gledao, nije znao kazati 
Koja od koje bijaše vitkija, koja ima nježniju kožu i svjetlije i 
sjajnije oči! Svih dvanaest spavalo je u krasnoj spavaonici, s 

dvanaest postelja u nizu, na svilenim prostirkama, za svaku 
u drugoj boji. 

Kralj se mnogo plašio da bi se princezama nešto mog- 
lo dogoditi, pa je tako, čim bi pala noć i djevojke pošle na 
počinak, kračunao vrata i stavljao zasun. 


Jednoga dana obrati mu se njihova dadilja jer bijaše 
primijetila da su na cipelama princeza potplati tako izlizani i 
puni rupa, kao da djevojke igraju po cijele noći. 

Zabrinut, kralj ih nekoliko puta upita zašto su im cipele 
u takvu stanju, ali one ne dadoše određena odgovora; tek 
rekoše da noću spavaju kao i čitav dvor. 

Riješen da dođe kraju čudne zagonetke, kralj naredi 
da glasnik objavi da onaj tko bude mogao provjeriti kamo 
princeze idu svake noći, dobiva za ženu onu koja mu se naj- 
više dopadne od njih dvanaest i postaje novim vladarom po 
kraljevoj smrti. Takmac ima na raspolaganju tri noći, a ako 
pokušaj završi neslavno dospijeva u zatvor. 

Uskoro stiže princ susjedna kraljevstva privučen pri- 
mamljivim obećanjem. 

Smjestiše ga u odaju do one u kojoj bijahu princeze, 
da bi lakše ispunio zadatak. 

On ubrzo osjeti kako su mu udovi strašno otežali i ne 
mogaše držati oči otvorenima. Zaspa dubokim snom, a kad 
se ujutro probudi, shvati da su princeze i te noći nekamo iš- 
le, jer je na potplatima bilo svježe zemlje. 

— Možda večeras bude više sreće — pomisli princ. 

Ali sve bijaše kao i prethodne noći, a drugog jutra na 


potplatima cipelica dvanaest princeza bilo je opet svježe 
zemlje. i 


— Ostade još posljednja noć — uzdahnu mladić. 

Međutim, kako se sve opet ponovilo, kralj bijaše uvje- 
ren da taj princ nije sposoban otkriti tajnu, pa naredi da ga 
utamniče. 

Onda stigoše i drugi prinčevi i plemići, ali svi koji poku- 
šaše bijahu iste sreće i završiše u tamnici. Onda se desi da u 
grad dođe neki siromašni vojnik, koji upravo bijaše odslužio i 
koji nije imao ni centa u džepu. Na putu srete staricu koja je 
sakupljala drva i koja ga, kad ga vidje onako bijedna, upita 
kamo se uputio. 

— Pa ni sam ne Znam — odgovori vojnik. — Od gladi 
se može umrijeti bilo gdje — doda još smijući se. — Skoro 
bijah spreman i ja sreću okušati na kraljevoj obznani oko to- 
ga gdje deru obuću princeze! 

— Pa, to je bar lako — starica će. — Samo nemoj po- 
piti kalež vina što će ga služiti za večerom; naime, djevojke u 
nj stavljaju uspavljujuće sredstvo. Evo ti još ovo — dodade 
starica, pokazujući poveći ogrtač — kada ovo budeš obu- 


kao, bit ćeš nevidljiv i moći ćeš slijediti princeze, a da one 
tebe ne vide. 

Mladić živne sa staričinih riječi pa se odluči pojaviti u 
dvorcu kao jedan u nizu takmaca. Kralj ga ljubazno primi, 
kao da se radi o osobi visoka podrijetla, a ne o običnu vojni- 
ku. Naredi da mu se dade nova i lijepa odjeća i dobra hrana. 
Kad je došlo vrijeme počinku, odvedoše ga do odaje gdje je 
trebao spavati, baš kao svi njegovi prethodnici. Htjede leći, 
kad eto najstarije princeze, nosi kalež vina u ruci. 

— Popij u naše zdravlje — ponudi djevojka. 

Vojnik bijaše skrio ispod brade, u nabore noćne košu- 
lje, spužvu, u koju slije napitak hineći da ga je popio. Onda 
leže i glasno zahrče kao da je već zaspao. 


Kada čuše hrkanje, princeze udare u razuzdan smijeh, 
misleći da su se narugale još jednome proscu. 

Zadovoljne, one poskakaše iz postelja, otvoriše orma- 
re i škrinje i povadiše lijepe haljine koje su čuvale samo za 
velike svečanosti. Obukoše ih, staviše ogrlice i narukvice, 
provjeriše izgled u zrcalu... Neke od njih, nestrpljive da dodu 
na red, probavahu unaokolo plesne korake... Po svemu se 
moglo vidjeti da će se i ove noći, kao uostalom i svake dru- 
ge, za princeze zbivati nešto važno, važno. 

Najmlađa, međutim, nije izgledala tako vesela kao nje- 
zine sestre. 

— Ne znam, imam neki čudan predosjećaj — reče za- 
mišljena i ozbiljna. — Kao da će nam se ovaj put dogoditi 
nešto loše. 

— Uvijek se plašiš — priklopi starija. — | prinčevi, pa- 
metniji od ovoga prostog vojnika, pokušali su proniknuti u 
našu tajnu i nikome to nije pošlo za rukom! Zašto bi to us- 
pjelo ovome sirovome glupaku? 

Potom onako odjevene i dotjerane odoše do odaje u 
kojoj bijaše vojnik; približiše se njegovoj postelji i, uvjerene 
da spava, mirno krenuše za najstarijom sestrom; ona se pri- 


bliži krevetu i udari po njemu vrhom prsta, kao da kuca. Uz 
rub kreveta, pod se počne uduDljivati i praviti otvor dovoljno 
veliki da se princeze provuku kroza nj. Djevojke prođoše 
kroz otvor jedna po jedna, na čelu s najstarijom sestrom, si- 
doše niz neke stube. 


Vojnik, koji je to sve krišom gledao iza vrata, brzo stavi 
ogrtač koji ga učini nevidljivim i siđe za najmlađom prince- 
ZOm. 


s. Lako nagazi nabor djevojčine haljine, a njoj se učini ka- 
ko joj nešto vuče haljinu, pa uzvikne uplašeno. 

— Jao! Netko mi je uhvatio haljinu. 

— Opetti! — ljutnu se najstarija sestra. — Mora da je 
posrijedi običan stari klin, a ti dižeš takvu galamu! 

Stigoše do kraja stuba koje ih dovedoše do avenije pu- 
ne srebrna drveća. 

Vojnik pomisli: 

— Moram pribaviti kakvi dokaz o svemu što sam vidio 
— i odlomi jednu tanku grančicu, od čega se začu krckanje. 

Najmlađa princeza se ponovno uznemiri: 

— Upravo čuh neko krckanje — reče. 

Ali neoprezne sestre ne uzeše je za ozbiljno ni ovaj 
put. 

Druga avenija bila je, kao i prethodna, prepuna drveća, 
ali od zlata; u trećoj aveniji drveće bijaše od blještavih dija- 
manata. Vojnik u svakoj aveniji odlomi po grančicu, i svaki 
put se oču slabo krckanje. 

Najzad stigoše do široke rijeke, čija voda bijaše čista i 
prozirna kao kristal, a na obali bijaše dvanaest čamaca. Za 
kormilom svakoga čamca sjeđaše po jedan tako otmjen mla- 
dić, da se odmah vidjelo da to mora da su prinčevi. Svaka se 
djevojka ukrca u čamac svoga princa, a prinčevi ih sve po- 
zdrave lakim naklonom. Vojnik se odluči za čamac u kom bi- 
jaše najmlađa, a kako bijaše nevidljiv s ogrtačem što mu ga 
dade starica, nitko ga ne bijaše zamijetio. Ipak, princ najmla- 


“đe od sestara reče: 
a SS 

— Čudno, čamac je teži nego obično... Valja mi veslati 
iz petnih žila! 

Ubrzo preveslaju do druge obale, gdje bijaše velebno 
zdanje. Kroz prozor si mogao čuti veselu glazbu ; sve bijaše 
okupano svjetlom, nadasve glavna, najveća dvorana u kojoj 
je, sad nije bilo dvojbe, trebao biti bal. Uniđoše, pa svaki pri- 
nc uhvati oko struka svoju princezu i ples otpoče. Igrao je i 
vojnik, zabavljajući se bezazlenom vragolijom: svaki put kad 
je najmlađa princeza podizala ustima kalež htijući ispiti vino, 
vojnik bi je preduhitrio, bacajuć sirotu u sve veći nespokoj. 

— Ovdje je netko, tko mi se ruga — žalila se djevojka. 

Bal potraja do zore, a onda ih prinčevi otpratiše natrag. 
Svaki je vozio po jednu djevojku, kao i u dolasku ; ovaj put 
vojnik sjede u čamac s najstarijom sestrom i njezinim odab- 
ranikom, ali oni ne zamijetiše ništa. Kad stigoše prijeko, prin- 

ceze se oprostiše od pratilaca i obećaše da će doći i slijede- 
će večeri. 

Čim dođoše do dvorskog stubišta, vojnik požuri ući 
prije njih, kako bi stigao u postelju prije nego otkriju prijeva- 
ru. Iscrpljene plesom i umorne princeze prođoše kroz vojni- 
kovu odaju, a on glasno hrkaše kao što to biva kad spavamo 
dubokim snom. 


— Možemo biti mirne — primijeti najstarija. — Ni ovaj 
nije ništa otkrio. 

Djevojke spremiše raskošnu odoru, gurnuše pohaba- 
ne cipele pod krevete i legoše. 

Ujutro mladić ne htjede ništa kazati kralju, jer se odluči 
veseliti i slijedeće dvije večeri na balu. 

— Ništa se ne može dogoditi, tajna mi je u ruci — miš- 
ljaše. 

Sve se ponovi i bal potraja i slijedeće večeri sve dok se 
princezama potplati već posve ne iznucaše; onda se vrate u 
dvor. Treće večeri vojnik ukrade lijepu kristalnu čašu da po- 


služi kao dokaz, zajedno s grančicama srebrnoga, zlatnoga i 
dijamantnog drveća, koje već bijaše imao. Ujutro — jer to bi- 
jaše posljednje jutro roka — Krene da izvijesti kralja o ono- 
me što bijaše otkrio. 

Princeze se, ne sluteći ništa, sakriju iza vrata kraljev- 
ske dvorane, da bi čule što će vojnik kazati i da bi mu se na- 
rugale: bijahu uvjerene da je riječ o nevoljniku u nizu. 

Kralj naredi vojniku da se prikuči pa ga upita: = 

— Znaš li, dakle, išta o tome kamo moje kćeri odlaze 2 
svake noći? m 
| — Znam — spremno će vojnik. — BRkoiže pa sva- . 
ke noći s dvanaest prinčeva u podzemnom dvorcu. .. 

Pa ispriča sve kako je bilo, a kao dokaz izvadi čašu i tri 
grančice. Iznenađen, kralj naredi da pozovu njegove kćeri E: 
meca one uđoše u odaju, upita ih: 


— Je li istina da provodite noći plešući na balu s ne- 
kakvim nepoznatim prinčevima? 

Princeze shvatiše da su otkrivene i da ne vrijedi porica- 
ti, pa ispričaše istinu: 

— Pošto je ovaj vojnik otkrio tajnu koja me mučila — 
reče kralj — dajem mu ruku jedne od vas. Dakako, nakon 
moje smrti vladat će ovim carstvom jer smo se tako dogovo- 
rili. 


Kako vojnik ne bijaše baš posve mlad, izabra princezu 
sebi pristalu, a to bijaše najstarija. 

Kad svadbeno slavlje bi završeno, kralj ga imenova na- 
sljednikom. Par je živio sretno jer, na kraju krajeva, mladić je 
bio dobra srca i čiste duše, pa ga princeza uskoro zavoli. 


| zarobljeni prinčevi uskoro budu oslobođeni. 

Još dugo vremena oni ne prikrivahu svoga oduševlje- 
nja što su imali priliku da više noći plešu sa pravim, pravca- 
tim princezama! 


NEUSTRAŠIVI PRINC 


Bio jednom mladi princ toliko neustrašive naravi da se 
već bio umorio od mirna života kojim je živio u očevu dvoru; 
htjede upoznati svijet i upustiti se u avanture, pa odluči da 
napusti kuću i pokaže svoju neustrašivost. 

— Vrijeme će mi brže prolaziti, neću se dosađivati, a 
valjda ću i vidjeti izuzetne stvari — mislio je. 

Oprosti se s ocem i krene na put neumorno iđaše iz 
mjesta u mjesto i ne misleći o tome kamo će ga noge odni- 
jeti! Onda stiže do mjesta gdje bijaše kuća nekoga diva, pa 
stade da se odmori baš kod samih vrata. Gledajući uokolo, 
vidje u dvorištu kugle veličine čovjeka. 

Radoznao, neustrašivi princ uđe u dvorište i poče se 
igrati, radujući se svaki put kad bi se kugle sudarile među 
sobom. 

Div, koji bijaše unutra, 
ču povike pa proviri kroz okno 
i silno se ražesti na čovjeka 
koji se igraše s njegovim kug- 
lama. 

— Ej, bezobrazniče, 
odakle ti hrabrost da uđeš u 
moje dvorište i snaga da se 
mojim kuglama igraš? — upi- 
ta ga. 

Neustrašivi princ mirno 
ga pogleda i ne reče ništa. 

Div siđe i sa zanimanjem 
utvrdi da se mališa dobro nosi 
s kuglama. 

— Svaka čast, junak si 
— reče div. — Potrebna mi je 
jabuka s Drveta života da je 
poklonim vjerenici; ma koliko 
lutah svijetom, ne nađoh ču- 
desno drvo. Možeš li mi po- 
moći? 

— Mogu — otpovrne 
mladić. — Sam ću ga naći i 
donijet ću ti jabuku. 


Ali, div ga upozori: 

— Nemoj misliti da je to 
lako! Čuo sam da vrt u kome 
drvo raste ima gvozdenu og- 
radu i da ga čuva mnoštvo zvi- 
jeri duž ograde spremnih da 
napadnu svakoga tko i pomisli 
ući! 

— Ne marim — odgovo- 
ri princ. — Mene će pustiti da 
prođem, vidjet ćeš. 


— Ima još jedna nezgoda — nastavi div. — Ispred ja- 
buke, na drvetu visi alka kroz koju epa provući ruku da bi 
se jabuka dohvatila i ubrala. 

— Pa što? — upita neustrašivi princ. 

— Ništa — odvrati nesigurno div i činjaše se da je ne- 
što prešutio. 

| tako princ krene; nakon dugo vremena i uporna tra- 
ženja, nakon lutanja i tamo i onamo, stiže do čudesna vrta. 

Kao što div bijaše upozorio, neprohodnu i neprobojnu 
ogradu čuvahu doista najrazličitije divlje Zvijeri, pa si mogao 
odmah znati da vrt krije neku dragocjenost. 

Kako junake sreća vazda služi, tako bijaše i ovaj put: 
zvijeri bijahu upravo pozaspale, pa naš junak prođe nesme- 
tano, preskoči ogradu i učas se nađe u vrtu. Pope se na 


Drvo života koje se izdvajaše ljepotom i raskoši krošnje; a 
onda vidje da ispred svake jabuke visi po jedan prsten. Bez 
ikakve teškoće provuče ruku kroz alku i ubra jednu jabuku. 
Istoga trena osjeti kako mu se prsten steže oko ruke, ulije- 
vajući u njegovo tijelo čudesnu snagu. 

Siđe s drveta i uputi se ka glavnim vratima, koja bijahu 
zamandaljena pa odluči otvoriti ih silom. Popuste već na prvi 
udarac! 

Jedan lav koji se bijaše probudio priđe mu hitrim sko- 
kom, ali bez ikakve namjere da mu učini zlo, pa se činjaše da 
ga je prihvatio kao nova gospodara. 

Zadovoljan, mladić se otputi da preda jabuku divu; 
ovaj, pak, presretan odjuri do svoje zaručnice. Bijaše to lije- 
pa i pametna djevojka; kad na ruci svog zaručnika ne vidje 
alku ona reče: 

— Ne vjerujem da si ti ubrao jabuku, oko tvoje ruke ne 
vidim Zvekira. 

Div onda pomisli da je to lak zadatak, kad već ima ja- 
buku; predložit će princu da mu dade ili da mu proda alku, a 


ako ovaj ne bude htio, otet će mu alku na silu. Ali, neustraši- 
Vi princ ne htjede ni da čuje o tome i glatko odbi i pokloniti i 
prodati. 

— Akomi je ne budeš dao milom, morat ćeš se ogle- 
dati sa mnom. Uzet ću je silom! 

— Dobro — hladno će princ. — Vidjet ćemo. 

| otpoče borba u kojoj div nije mogao pobijediti, una- 
toč prirodnoj neravnopravnosti: ta princu je snagu davala al- 
ka! 

Najzad se div odluči poslužiti lukavstvom. 

— Obojica smo se već zamorili — reče div. — Hajde 
da se malo osvježimo u rijeci. 

— Prijedlog mi se čini zgodnim — prihvati princ ne slu- 
teći zla. 

Priđoše obali i svukoše odjeću, a princ odloži alku ka- 
KO bi se bezbrižno okupao i osvježio. Div zgrabi prsten i po- 
če bježati. Ali lav, koji sve bijaše vidio, jurne za nezahvalni- 
kom i otrže mu alku. 

Ogorčen, div ne odusta već odluči još ružnije vratiti 
princu i sakrije se iza debela hrasta, iz busije napade protiv- 
nika, baci se na nj i oslijepi ga. Kako je znao da je riječ o ča- 
robnoj alki, princa prepusti sudbi da ga dokrajči, pa da po- 
tom dode do alke. Jadnik, naime, ostade nemoćan na vrhu 

| brda, okružen provalijama. Bijaše samo jedna mala staza ko- 
jom se moglo sići, ali teško da bi je slijep mladić mogao pro- 

| naći. 

A KOSA — Svaki čas će se strmeknuti pa ću mu lako skinuti al- 

sa Preku >mišljaše: div. 

"MNE Ali, vjerni lav ne napusti svoga gospodara: kad se 

= princ jednoga trenutka bijaše opasno približio rubu duboka 

iri | 


| ponora, lav ga uhvati za odjeću i malo pomalo vrati ga na 
BiMeostažu. 
ka Div se silno ražesti pa priđe mladiću, ne bi li ga sam 
neeea gurnuo u provaliju. 
x u i — Zar nema načina da se oslobodim ovoga čovjeka? 
= — mišljaše nestrpljivo. 
ĐĐ Lav učas shvati što i kamo div smjera pa ga gurne i on 
po ose otkotrlja, doživjevši sam sudbu koju bijaše namijenio mla- 
Be eBIĆU: 
kas Životinja i dalje čuvaše gospodara pa tako dotrapaju 
= do obale neke rječice, gdje voda bijaše bistra i čista kao di- 
-jamant. 
| Ostavi jadnika oslonjena o neko stablo, a sam ode do 
vode, umoči šapu u nju, pa poprska lice mladića; ovaj od- 
mah poče nazirati blagu svjetlost i oblike kao u magli: vidje 
pticu kako nespretno i ošamućeno leti i kako udara stablo; 
| onda pade u vodu, a kad izroni, poče let brz i siguran; činja- 
u O se kao da i ona bijaše slijepa, ali da je nekim čudom pro- 
- gledala. “> 


Princ odmah shvati poruku pa siđe do Siska gdje ope- 
re lice vodom. Sve vidje još jasnije i bi zahvalan sudbini za 
milost. Potom krenu dalje na put, u pratnji vjernog lava. 

Na putu stiže do nekoga velikog zamka koji nekoć sja- 
še kao i moć njegova vladara, a sada bijaše zapušten, pra- 
zan i ruševan. Je li to samo zub vremena donio, da li smrt, 


bolest ili zle čini, prokletstvo? Na vratima stajaše djeva vitka dA 


stasa, ali kože crne poput ugljena! 


— Jao! — vajkala se djevojka. — Kad bi mogao skinuti 


s mene ove čini!.. 

— Što treba da učinim — upita mladić. — Moda biti 
vrlo odvažan — odgovori djevojka. — Tri noći trebao bi pro- 
vesti među zlodusima koji su začarali ovaj dvorac! To su 
užasna bića, koja će te plašiti i mučiti na svakojake načine, a 
ti bi trebao sve otrpjeti bez straha, ne puštajući ni ei On- 
da bi čini nestale. 

— Poslušat ću — prihvati princ. 

Onda ude u dvorac, smjesti se u salonu i stade čekati 


da zanoća. U početku se ne dogodi ništa i vladaše tek mrtva. 
tišina. Ali, u ponoć se iznenada začuje strašna donji iz 


svih kutova, iz svih otvora nadirali su vragovi. 


Posjedaše po podu sred sobe, upališe vatru i počeše | are 


kartati. Kad bi Koji vražićak izgubio u igri, disa bi uzviki- 
vao: | PP Ma o pika 

— Ovdje je netko tko nije naš, on je kriv što gubim! 

— Sad ćeš vidjeti svoje, ti koji si se sakrio! — domet- 
ne drugi. 

— Sad ću te naći — skakaše treći. 

Buka i galama bivala je sve veća, a najposlije bude ta- 
ko jaka da nalikovaše oluji; princ je, međutim, sjedio mirno, 
bez truna straha. 

Iznenada, svi ustadoše i baciše se na mladića tako da 
se nije mogao obraniti; baciše ga na pod i počeše udarati i 
gristi, vući ga za uši i nos, štipati po cijelom tijelu. Princ iz- 
drža udarce i bol a vražići pred zoru nestadoše, ostavljajući 
ga iscrpljena gotovo bez snage da se pridigne. 

Doskora, u odaju uđe djeva, crne kože, noseći u ruci 
vrč Vode života. Njome ispere ozljede hrabra mladića i ovaj 


ne osjeti samo da nestaje sav bol, nego i nadiranje nadna- 
ravne jačine i snage. 

— Izdržao si jednu noć — reče djevojka — ali su ti os- 
tale još dvije. 

Gospa se udalji, a princ vidje da su joj noge pobijelile. 

I druge noći sve bude kao i prve, jedino muke bijahu 
teže, ozljede veće, pa mu tijelo ujutro bude svo u ranama. 
Princ i to izdrža i ne pusti glasa; pošto vrazi odoše djevojka 
opet dođe i izvida mu rane čudesnom vodicom. 

Kad je odlazila, princ s radošću primijeti da joj je koža 
pobijeljela do ruku i da je crno ostalo samo lice. 

Pred njim bijaše posljednja noć muka. 

Stiže odred zloduha praveći još veću buku i čim ga vi- 
dješe poviču: 

— Tuli si, nesretniče? Loše ćeš se provesti! 

| svi se baciše na nj, vukući ga s jedne na drugu stra- 
nu, udarajući ga i grizući. Vukoše ga za ruke i noge kao da 
će ih iščupati, štipahu ga i natezahu. 

Najzad nestadoše, a princ osta ležati kao mrtav i ne 
imade snage ni da diše, koliko ga je sve boljelo. Kad dođe 
djevojka, nije ni oči mogao otvoriti, pa one nj izr 9 
Vode života. 

Bol nestade, a tijelo mu obuze prijatan osjećaj; bijaše 
toliko svjež kao probuđen nakon krepka sna. Djevojka bijaše 
bijela poput snijega i lijepa poput sunčeva svjetla. 

— Ustani — reče mu smješkajući se. — Pobijedio si, 
valja ti još samo triput zavitlati mačem iznad ovoga stubišta 


pa će i dvorac biti oslobođen čini. 

Čim princ učini što je djevojka tražila, nestade čini, 
dvorac zasja starim sjajem, a ljepotu djevojčinu dopuni ras- 
košna odora, kako to već dolikuje jednoj princezi; jer to i bi- 
jaše — princeza. 

Uđoše sluge i najaviše gozbu i bal. Dvoje mladih se za- 
putiše onamo držeći se za ruke pa odlučiše da svadba bude 
još istoga dana. 

Dan pun veselja za sve! | nikad kraja princezinoj priči o 
nedovoljnoj snazi diva, o doista teškom raspletu i o tome ko- 
liko se može čekati pravoga junaka... 

